Muudatused kulude ja tulude koondarvestuses ning tulude ja kulude eelarvestuses eelarvejagude kaupa tehtavad muudatused on kättesaadavad EUR-Lexi veebisaidil ( https://eur-lex.europa.eu/budget/www/index-et.htm ). Teadmiseks on lisatud nende muudatuste ingliskeelne versioon, mis moodustab eelarve lisa.

§Euroopa Maaelu Arengu Põllumajandusfondi (EAFRD) kohanduse puhul on arvesse võetud a) nõukogu ja Euroopa Parlamendi vahelist kokkulepet hakata taasterahastut „NextGenerationEU“ rakendama kaheaastase üleminekuperioodiga alates 2021. aastast, b) EAGFi ja EAFRD vaheliste ümberpaigutuste summade muutmist liikmesriikidelt saadud teadete alusel ning c) finantsmõju, mida avaldab kaasseadusandjate otsus suurendada erakorralist ühekordset toetust, mida liikmesriigid võivad COVID-19 puhangu tõttu anda põllumajandustootjatele, koos liikmesriikide uusimate vajaduste prognoosidega;

§Euroopa Põllumajanduse Tagatisfondi (EAGF) kohandamisel on arvesse võetud uusimaid majandusnäitajaid ja õigusraamistikku, nagu on kirjeldatud punktis 4;

§InvestEU osas on kohandamisel arvesse võetud ka Euroopa Investeerimisfondi (EIF) kapitali suurendamist, milles liit peaks 2021. aastal osalema, et tema osakaal säiliks. Seda toimingut on üksikasjalikumalt kirjeldatud punktis 3;

20 rahastamisprogrammi rahastamispakette on esmalt kohandatud vastavalt Euroopa Ülemkogu 2020. aasta juuli kohtumisel saavutatud kokkuleppele. Need on loetletud järgmises tabelis. 2021. aasta eelarveprojekti igale eelarvereale taotletud kulukohustuste ja maksete assigneeringuid on korrigeeritud võrdeliselt, välja arvatud järgmiste programmide puhul.

Eelarve lisas on üksikasjalikult esitatud asjaomased eelarveread ja ametikohtade loetelud ning tulud, mida on ajakohastatud vastavalt käesolevas kirjalikus muutmisettepanekus kajastatud kulude muudatustele.

¾Kohandused, mis tulenevad rakendusametite komiteele arvamuse saamiseks ning nõukogule ja Euroopa Parlamendile kuuenädalase tähtajaga läbivaatamiseks esitatavast ühtse asutamisakti ettepanekust, milles on loetletud uue põlvkonna rakendusametite pädevuse ja ülesannete peamised elemendid alates 2021. aastast. Need kohandused eelarve liigenduses, assigneeringutes ja ametikohtade loetelus põhinevad endiselt Euroopa Ülemkogu 17.–21. juuli erakorralisel kohtumisel saavutatud kokkuleppel. Edaspidi ajakohastatakse neid vastavalt poliitilisele kokkuleppele järgmise mitmeaastase finantsraamistiku küsimuses, kui ühtne asutamisakt on lõplikult vastu võetud.

¾Ajakohastatud on põllumajanduskuludega seotud hinnangulisi vajadusi, sihtotstarbelist tulu ja assigneeringuid. Lisaks muutuvatele turuteguritele on kirjalikus muutmisettepanekus nr 1/2021 arvesse võetud ka pärast 2020. aasta juulit, mil võeti vastu 2021. aasta eelarveprojekt, vastu võetud põllumajandussektorit käsitlevaid otsuseid ja muid ettepanekuid, mis avaldavad eelarveaasta jooksul eeldatavasti olulist mõju.

¾Arvesse on võetud Euroopa Parlamendi ja nõukogu vahelist kokkulepet järgmise mitmeaastase finantsraamistiku (2021–2027) suhtes, mis saavutati 10. novembril toimunud kolmepoolsel kohtumisel. Selle kokkuleppe aluseks on Euroopa Ülemkogu 17.–21. juuli erakorralisel kohtumisel saavutatud kokkulepe, mis mõjutab mitme rahastamisprogrammi ja erivahendite assigneeringute suurust, eelarve liigendust ning rubriikide ja eelarveselgituste sisu (eelkõige taasterahastu „NextGenerationEU“ rahastamise osas).

oPraeguse Euroopa Arengufondi koosseisuvälised töötajad. Selle fondi vahendid on 2021. aasta eelarveprojektis ette nähtud naabruspoliitika, arengu- ja rahvusvahelise koostöö rahastamisvahendi koosseisus. Alates 2021. aastast paigutatakse 6,25 peakorteri ja Aafrika rahutagamisrahastu heaks töötavate delegatsioonide koosseisuvälist ametikohta (täistööaja ekvivalendina) ümber eelarvevälisesse Euroopa rahutagamisrahastusse. Naabruspoliitika, arengu- ja rahvusvahelise koostöö rahastamisvahendi (NDICI) haldustoetusi on seetõttu vähendatud 0,4 miljoni euro võrra ning sama summa on täiendavalt ette nähtud tegevusassigneeringute eelarvereale.

oParanduseelarve projektis nr 6/2020 esitatud esialgses ettepanekus oli Euroopa Kestliku Arengu Fondile (EFSD) 2020. aastaks ette nähtud erakorraline lisatoetus 1,04 miljardit eurot. Sellele erakorralisele lisatoetusele lisaks oli 2021. aasta eelarveprojektiga EFSD-le ette nähtud 10 täiendavat koosseisuvälist töötajat (täistööaja ekvivalendina), kelle töötasu saadi delegatsioonide naabruspoliitika, arengu- ja rahvusvahelise koostöö rahastamisvahendi (NDICI) ja ühinemiseelse abi rahastamisvahendi (IPA III) haldustoetuste eelarveridadelt. Kuna Euroopa Ülemkogu 2020. aasta juuli kohtumisel saavutatud kokkuleppega EFSD erakorralist lisatoetust ette ei nähtud, on koosseisuväliste töötajate arvu suurendamine muutunud tarbetuks. Naabruspoliitika, arengu- ja rahvusvahelise koostöö rahastamisvahendi (NDICI) ja ühinemiseelse abi rahastamisvahendi (IPA III) haldustoetusi on seetõttu vähendatud 1,5 miljoni euro võrra ning sama summa on lisatud tegevusassigneeringute eelarveridadele.

oToetus programmile „Erasmus+“: kuna valdkondliku õigusakti vastuvõtmine on jäänud venima, siis 2021. aastal ei toimu rahvusvahelist üliõpilasvahetust programmi „Erasmus+“ raames. Mõlema programmi jaoks kokku on kavandatud 23,5 miljonit eurot kulukohustuste assigneeringuid ja 5,3 miljonit eurot maksete assigneeringuid, millest rahastatakse selliste noortevahetuse ja virtuaalsete vahetuste programmide suutlikkuse suurendamist, mis ei toimu õppeaastate kaupa. Võrreldes 2021. aasta eelarveprojektiga on kulukohustuste assigneeringuid vähendatud kokku 281,6 miljoni euro võrra ja maksete assigneeringuid 152 miljoni euro võrra.

Komisjon on ümber hinnanud maksete assigneeringute vajaduse lisaks eespool nimetatud kohandatud rahastamispakettide summadele. Järgmise seitsme programmi vahendite netokasv on kokku 448,8 miljonit eurot. Ümber on hinnatud peamiselt täitmata kulukohustuste täitmisega seotud maksed (välja arvatud „Õigusküsimused, õigused ja väärtused“, mille väike suurenemine tuleneb tehnilisest korrektsioonist).

Seetõttu tuleb 2021. aasta maksete assigneeringuid vähendada 90 miljoni euroni. Vähenemine võrreldes 2021. aasta eelarveprojektiga on 700 miljonit eurot ja see tuleneb maksete tegemiseks ettenähtud ajavahemiku pikendamisest: 2021. aastal 790 miljonit eurot ning 2022. ja 2023. aastal kummalgi 265 miljonit eurot.

(miljonites eurodes) Programm Kulukohustuste assigneeringud Maksete assigneeringud Naabruspoliitika, arengu- ja rahvusvahelise koostöö rahastamisvahend - 372,0 Ühinemiseelse abi rahastamisvahend (IPA III) - 120,0 Liidu elanikkonnakaitse mehhanism (RescEU) - 131,8 Toetus Küprose türgi kogukonnale - 7,0 Õigusküsimused, õigused ja väärtused - 6,8 Euroopa ühendamise rahastu – Transport (sh Ühtekuuluvusfondist saadav toetus ja sõjaväelisele liikuvusele ettenähtud toetus) - -155,0 InvestEU - -33,7 Kokku 0,0 448,8

§NDICI ja IPA III: pärast seda, kui avaldati ühisteatis ELi üleilmse tegevuse kohta seoses COVID-19ga, milles liit väljendas oma solidaarsust partnerriikidega ja kavatsust aidata neil ületada COVID-19 kriisi tervise-, majandus- ja sotsiaalseid tagajärgi nn Euroopa Tiimi tegevuse raames, on programme muudetud ning kiirendatud kolmandatele riikidele abi andmist. Abi jätkub ka 2021. aastal. Võttes arvesse liidu poliitilisi kohustusi kolmandate riikide ees ja lepingutest tulenevaid kohustusi, näiteks maksetähtaegu, on selgunud, et maksete assigneeringute vajadus on 492 miljoni euro võrra suurem, kuna muutunud on eelarvetoetuse väljamaksmise kord, suurenenud eelmaksed ja kiirenenud eelarve täitmine kaudse eelarve täitmise raames.

§RescEU: Paranduseelarvetega nr 1/2020 ja 2/2020 on märkimisväärselt suurendatud liidu elanikkonnakaitse programmi vahendeid COVID-19ga seotud kiireloomuliste vajaduste rahuldamiseks – meditsiinivarude soetamiseks ja elanike kodumaale tagasitoimetamiseks. Selleks tuleb kulukohustuste assigneeringuid suurendada kokku 415 miljoni euro võrra. 2020. aastal on neist assigneeringutest maksete assigneeringutega kaetud alla poole. Uute prognooside kohaselt on 2021. aastal nende meetmete lõpuleviimiseks vaja ligikaudu 132 miljonit eurot. Enamik makseid tehakse juba täidetud meetmete hüvitamiseks liikmesriikidele.

§Toetus Küprose türgi kogukonnale: COVID-19 kriisi tõttu on ÜRO arenguprogrammi kohaliku taristu rahastamisvahend (UNDP LIF) laiendanud oma tehnilist abi hädaolukordadele reageerimise vajaduste kindlakstegemisel, mille tõttu on ka maksed prognoositust suuremad. Lisaks punktis 8.1.1 kirjeldatud 3 miljoni euro suurusele suurendamisele sihtotstarbeliste summade võrra on juurde vaja 4 miljonit eurot maksete assigneeringuid, et oleks võimalik lõpule viia stipendiumiprogramm ja Rahvusvahelise Rekonstruktsiooni- ja Arengupanga majanduskasvu ja säästva arengu alase majandusanalüüsi programm, toetada mikroettevõtteid ja rahastada uue tunnelkollektori ehitust Nicosia põhjaosas.

§Euroopa ühendamise rahastu – Transport (sh Ühtekuuluvusfondist saadav toetus ja sõjaväelisele liikuvusele ettenähtud toetus): kokku 155 miljoni euro suuruse vähenemise tingib kahe teguri kombineeritud mõju:

o100 miljoni eurone vähendamine maksete osas, mis algselt oli kavas teha 2021. aastal, kuid tehakse 2020. aastal. Need maksed on seotud mitme suure toetusesaaja esitatud mittekohustuslike nõuetega, mida silmas pidades esitas komisjon suurendamisettepaneku paranduseelarve projektis nr 10/2020;

oEuroopa ühendamise rahastu transpordiprogrammide kõigi komponentide maksevajaduste kärpimine kokku 55 miljoni euro võrra (Ühtekuuluvusfondist saadava toetuse vähendamine 37 miljoni euro ja sõjaväelisele liikuvusele ettenähtud toetuse vähendamine 13,4 miljoni euro võrra). Võttes arvesse aega, mil 2021. aastal avaldatakse Euroopa ühendamise rahastu esimene transpordiprojektide konkursikutse, leiab komisjon, et 2021. aastal jõutakse allkirjastada ainult väike osa toetuslepinguid (ja seega teha eelmakseid).

§InvestEU: Euroopa ühendamise rahastu võlainstrumendi (CEF-DI) maksevajaduste vähenemine tuleneb sellest, et 2020. aastal tehakse algselt 2021. aastal kavas olnud maksed (mis on esitatud programmi „InvestEU“ lõpuleviimise eelarveridadel). Tegemist on maksete koondamisega perioodi algusesse. EIP peaks 2020. aasta lõpuks andma allkirja mitmetele projektidele, näiteks elektrisõidukite laadimispunktide, vesinikutanklate, vesinikkütuseelemendiga elektribusside ja elektriveokite kasutuselevõtt, mis on edenenud oodatust kiiremini.

2.4 Mitmeaastase finantsraamistiku rubriikide ulatuse kohandamine ja selle mõju eelarve liigendusele

Vastavalt Euroopa Ülemkogu 2020. aasta juuli kohtumisel saavutatud kokkuleppele ning Euroopa Parlamendi ja nõukogu 2020. aasta novembri poliitilisele kokkuleppele paigutatakse 2021. aasta eelarveprojekti rubriigi 5 „Vastupidavus, julgeolek ja kaitse“ uue jaotise 14 „Vastupidavus ja kriisidele reageerimine“ programmid ja muud osad ümber uude jaotisesse 06 „Taaste ja vastupidavus“ (alamrubriik 2b „Vastupidavus ja väärtused“).

Selle ümberpaigutuse tõttu tuleb tehnilistel põhjustel muuta jaotiste 15 „Välistegevus“, 16 „Ühinemiseelne abi“ ja 17 „Mitmeaastases finantsraamistikus sätestatud iga-aastastest ülemmääradest välja jäävad kulud“ numeratsiooni. Tegemist on numeratsiooni tehnilise muutmisega, mis tehakse pärast 2021. aasta eelarve vastuvõtmist ja kajastub avaldatud tekstis.

2.5 Taasterahastu „NextGenerationEU“ toetuste ja laenude suhte muutmine

Vastavalt Euroopa Parlamendi ja nõukogu 2020. aasta novembri poliitilisele kokkuleppele vähendati taasterahastu „NextGenerationEU“ vahenditest (750 miljardit eurot 2018. aasta hindades) liidu programmidele antava toetuse summat (500 miljardilt eurolt 390 miljardile eurole) ja kitsendati toetuse eesmärke.

Seetõttu on kirjalikus muutmisettepanekus nr 1/2021 kohandatud asjaomaste eelarveridade selgitust. Mis puudutab EAFRDd, siis nõukogu ja Euroopa Parlamendi vahel kokkulepitud kaheaastane üleminekuperiood, mis algab alates 2021. aastast, kehtib ka taasterahastu „NextGenerationEU“ toetuse rakendamise suhtes. Selle jaoks on kirjalikku muutmisettepanekusse nr 1/2021 lisatud uus eelarverida.

Järgmises tabelis on esitatud taasterahastu „NextGenerationEU“ 2021. aasta kavandatud summad programmide ja eelarveridade kaupa.

Programm ja eelarverida Taasterahastust „NextGenerationEU“ makstav rahaline toetus (miljonites eurodes) Eelarvelised kulukohustused Maksete assigneeringud Euroopa horisont 1 772,0 177,9 01 01 01 02 - Programmi „Euroopa horisont“ rakendavad koosseisuvälised töötajad — Kaudne teadustegevus 3,7 3,7 01 01 01 03 - Programmi „Euroopa horisont“ muud juhtimiskulud — Kaudne teadustegevus 3,7 3,7 01 02 02 10 - Tervise teemavaldkond 441,2 32,2 01 02 02 40 - Digitaalvaldkonna, tööstuse ja kosmose teemavaldkond 441,2 47,9 01 02 02 50 - Kliima, energia ja liikuvuse teemavaldkond 441,2 7,0 01 02 03 01 - Euroopa Innovatsiooninõukogu 441,2 83,5 InvestEU fond 1 783,0 174,0 02 01 01 - Programmi „InvestEU“ toetuskulud 0,5 0,5 02 02 02 - InvestEU tagatis - Maksed ühisesse eraldisfondi 1 745,0 151,0 02 02 03 - InvestEU nõustamiskeskus, InvestEU portaal ja kaasnevad meetmed 37,5 22,5 REACT-EU (Euroopa Regionaalarengu Fond) 27 856,5 4 983,5 05 01 01 - Euroopa Regionaalarengu Fondi toetuskulud 2,5 2,5 05 02 05 01 - ERF — Tegevuskulud — Rahastamine REACT-EU raames 27 756,8 4 977,1 05 02 05 02 - ERF — Operatiivne tehniline abi — Rahastamine REACT-EU raames 97,2 3,9 Taaste ja vastupidavuse rahastamisvahend, sealhulgas tehnilise toetuse vahend 236 607,0 67 607,0 06 01 01 - Taaste ja vastupidavuse rahastamisvahendi, sealhulgas tehnilise toetuse vahendi toetuskulud 7,0 7,0 06 02 01 - Taaste ja vastupidavuse rahastamisvahend – Toetused 236 600,0 67 600,0 Liidu elanikkonnakaitse mehhanism (RescEU) 682,5 197,0 06 01 04 - Liidu elanikkonnakaitse mehhanismi (RescEU) toetuskulud 3,9 3,9 06 05 01 - Liidu elanikkonnakaitse mehhanism (RescEU) 678,6 193,1 REACT-EU (Euroopa Sotsiaalfond) 11 938,5 2 135,8 07 01 01 01 Euroopa Sotsiaalfond+ toetuskulud – eelarve jagatud täitmine 1,1 1,1 07 02 05 01 - ESF – Tegevuskulud – Rahastamine REACT-EU raames 11 895,8 2 133,0 07 02 05 02 - ESF – Operatiivne tehniline abi - Rahastamine REACT-EU raames 41,6 1,7 Euroopa Maaelu Arengu Põllumajandusfond (EAFRD) 2 387,7 596,9 08 03 01 03 - Maaelu arengu valdkonna sekkumised ÜPP strateegiakavade raames, rahastatakse Euroopa Liidu taasterahastust (EURI) 2 381,7 595,4 08 03 03 - EAFRD – Euroopa Liidu taasterahastust (EURI) rahastatav operatiivne tehniline abi 6,0 1,5 Õiglase ülemineku fond 2 122,0 55,0 09 01 02 - Õiglase ülemineku fondi toetuskulud 2,4 2,4 09 03 01 - Õiglase ülemineku fond (JTF) – Tegevuskulud 2 112,2 52,4 09 03 02 - Õiglase ülemineku fond (JTF) – Operatiivne tehniline abi 7,4 0,2 KOKKU 285 149,2 75 927,1

3.Liidu osalemine Euroopa Investeerimisfondi kapitali suurendamises

Euroopa Investeerimisfondi (EIF) direktorite nõukogu kiitis 14. juulil 2020 põhimõtteliselt heaks otsuse esitada aktsionäridele ettepanek suurendada EIFi märgitud kapitali. Euroopa Investeerimispanga (EIP) grupp, olles kindlaks määranud EIFi kapitali suurendamise summa, teeb EIFile 1 250 miljoni euro suuruse rahasüsti. Uute aktsiate hind peaks põhinema Euroopa Investeerimisfondi aktsionäride vahel kokku lepitud osaku puhasväärtuse valemil ning koosnema sissemaksest ja ülekursist.

Liit, keda esindab komisjon, peaks saama selles kapitali suurendamises osaleda, et EIF saaks jätkata liidu majanduse ja selle taastumise toetamist, muu hulgas panustades programmi „InvestEU“ rakendamisse. Lisaks peaks säilima liidu osakaal EIFi kapitalis. Kõige tõenäolisemalt märgib liit uusi EIFi aktsiaid ja teeb vastava makse 2021. aasta esimesel poolel.

Selleks et liit saaks osaleda proportsionaalset EIFi kapitali eespool nimetatud suurendamises, on vaja katta märkimiskulud, mis hinnanguliselt on 375 miljonit eurot nii kulukohustuste assigneeringute kui ka maksete assigneeringutena. See summa, mis võetakse InvestEU 2021. aasta rahastamispaketist, on kantud eraldi EIFi eelarvereale sama jaotise (02 20 03 01 „Euroopa Investeerimisfond — Märgitud kapitali aktsiate sissemakse rahastamine“) 20. peatükis.